01978A0116(01) — RO — 18.12.1981 — 001.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

►B Modificarea Acordului de cooperare privind utilizarea energiei atomice în scopuri pașnice între Comunitatea Europeană a Energiei Atomice (Euratom) și Guvernul Canadei, din 6 octombrie 1959 ( 1 ), sub forma unui schimb de scrisori (78/217/Euratom) (JO L 065 8.3.1978, p. 16)

Astfel cum a fost modificat prin:









▼B

Modificarea Acordului de cooperare privind utilizarea energiei atomice în scopuri pașnice între Comunitatea Europeană a Energiei Atomice (Euratom) și Guvernul Canadei, din 6 octombrie 1959 ( 2 ), sub forma unui schimb de scrisori

(78/217/Euratom)

COMISIA COMUNITĂȚILOREUROPENE

Bruxelles, 16 ianuarie 1978

Domnule Însărcinat cu afaceri,

Am onoarea de a confirma primirea scrisorii dumneavoastră din data de 16 ianuarie 1978, care cuprinde următoarele:

„Domnule Comisar,

După cum a fost informată Comisia, Guvernul Canadei a decis solicitarea unor măsuri de securitate mai stricte în ceea ce privește vânzările în străinătate de material nuclear, materiale, echipament și informații provenind din Canada.

Această decizie implică o reactualizare a acordului de cooperare existent între Guvernul Canadei și Comunitatea Europeană a Energiei Atomice (Euratom) cu privire la utilizarea energiei atomice în scopuri pașnice, din 6 octombrie 1959 (denumit în continuare Acordul Canada/Euratom din 1959), în special în privința garanțiilor.

Guvernul Canadei consideră necesar, pentru îndeplinirea imperativelor noii politici canadiene în materie de garanții, să se ajungă la un acord interimar în cadrul prezentului schimb de scrisori prin modificarea dispozițiilor pertinente ale Acordului Canada/Euratom din 1959, până când acesta va putea fi revizuit în totalitate.

În consecință, propun ca Acordul Canada/Euratom din 1959 să se modifice în sensul includerii următoarelor clauze privind garanțiile:

(a) În sensul Acordului Canada/Euratom din 1959, se consideră că expresia «mașini sau instalații» de la articolul XIV litera (d) din Acordul Canada/Euratom din 1959 include toate elementele enumerate în anexa A la prezenta scrisoare.

(b) Echipamentul pe care un stat membru l-a desemnat pentru Comisie ca echipament proiectat, construit sau utilizat pe baza sau prin utilizarea informațiilor obținute din Canada și care se află sub jurisdicția acelui stat membru la acea dată, se consideră echipament care intră sub incidența Acordului Canada/Euratom din 1959, astfel cum a fost modificat. Echipamentul pe care Canada l-a desemnat ca echipament proiectat, construit sau utilizat pe baza sau prin utilizarea informațiilor obținute din acel stat membru se consideră echipament care care intră sub incidența Acordului Canada/Euratom din 1959, astfel cum a fost modificat.

(c) Materialul care face obiectul condițiilor Acordului Canada/Euratom din 1959 nu se folosește pentru fabricarea de arme nucleare, pentru alte utilizări militare ale energiei nucleare sau pentru fabricarea oricărui dispozitiv nuclear exploziv. Aplicarea clauzei menționate anterior se verifică pe teritoriul Canadei de către AIEA, în temeiul acordului dintre Canada și AIEA, și în Comunitate de către Comunitate și AIEA, în conformitate cu Tratatul de instituire a Comunității Europene a Energiei Atomice și cu acordurile încheiate între Comunitate, statele membre ale acesteia și AIEA sau, atunci când astfel de proceduri de verificare nu sunt în vigoare, aplicarea unui sistem de garanții în conformitate cu principiile și procedurile AIEA în materie de garanții face obiectul unui acord între părțile contractante.

Dl P. D. Lee

Însărcinat cu afaceri a.i.

Misiunea Canadei

pe lângă Comunitățile

Europene Rue de Loxum,

6 (etaj cinci) 1000 Bruxelles

(d) Echipamentul sau materialul transferat între Canada și Comunitate după intrarea în vigoare a prezentului acord face obiectul Acordului Canada/Euratom din 1959 numai în cazul în care, anterior transferului, partea contractantă furnizoare a informat în acest sens cealaltă parte contractantă în scris. În cazul transferului de echipament din Comunitate în Canada, se pot face notificări și de către un stat membru.

(e) Materialul menționat la litera (c) se îmbogățește cu peste 20 % sau se reprocesează, iar plutoniul sau uraniul îmbogățit cu peste 20 % se depozitează numai în conformitate cu condițiile convenite în scris de către părțile contractante (conform anexei C: Acord interimar privind îmbogățirea, reprocesarea și depozitarea ulterioară a materialului nuclear pe teritoriul Comunității și Canadei).

(f) În nici o situație, părțile contractante nu uzează de dispozițiile prezentului acord în scopul asigurării de avantaje comerciale sau în scopul amestecului în relațiile comerciale ale celeilalte părți contractante.

(g) Comunitatea informează statele membre asupra nivelelor minime de protecție fizică definite la anexa B a prezentei scrisori care ar trebui aplicate materialului menționat la litera (c). Canada aplică aceste nivele minime de protecție fizică materialului menționat la litera (c).

(h) Orice litigiu care rezultă din interpretarea sau aplicarea prezentului acord, care nu se soluționează prin negociere sau prin orice altă modalitate convenită de părțile contractante în cauză, este, la cererea oricărei părți contractante, de competența unei instanțe de arbitraj compusă din trei arbitri. Fiecare parte contractantă va desemna un arbitru, iar cei doi arbitri astfel desemnați aleg un al treilea, care este președintele. În cazul în care, în termen de 30 de zile de la cererea de arbitraj, nici o parte contractantă nu a desemnat un arbitru, oricare parte contractantă aflată în litigiu poate solicita Secretarului General al OECD să numească un arbitru. Se aplică aceeași procedură în cazul în care, în termen de 30 de zile de la desemnarea sau numirea celui de-al doilea arbitru, al treilea arbitru nu a fost ales. Majoritatea membrilor tribunalului de arbitraj constituie cvorumul, iar toate deciziile se iau cu majoritatea voturilor membrilor instanței de arbitraj. Procedura de arbitraj se stabilește de către instanță. Deciziile instanței, în special cele privind constituirea acestuia, procedura, competența și repartizarea cheltuielilor de arbitraj între părțile contractante sunt obligatorii pentru ambele părți contractante și se aplică de către acestea, în conformitate cu procedurile lor constituționale respective. Onorariile arbitrilor se calculează pe aceeași bază ca și cele pentru judecătorii ad-hoc ai Curții Internaționale de Justiție.

(i) Dispozițiile literelor (a)-(h), precum și articolele III, IX și XIV ale Acordului Canada/Euratom din 1959 (astfel cum au fost modificate de propunerile din prezenta scrisoare) rămân, în toate împrejurările, în vigoare atât timp cât orice echipament sau material menționat de scrisoare sau de Acordul Canada/Euratom din 1959 continuă să existe sau nu se convine altfel.

În cazul în care cele expuse mai sus sunt considerate acceptabile de către Comunitatea Europeană a Energiei Atomice, am onoarea să propun ca prezenta scrisoare, autentică în ambele versiuni, engleză și franceză, împreună cu răspunsul Excelenței Voastre să constituie o modificare adusă Acordului Canada/Euratom din 1959, care intră în vigoare la data răspunsului Excelenței Voastre și rămâne în vigoare atât timp cât orice echipament, material sau instalații menționate de prezenta scrisoare sau de Acordul Canada/Euratom din 1959 continuă să existe sau nu se convine altfel.

Vă rog să acceptați, Domnule Comisar, asigurarea înaltei mele considerații.









ANEXA A

1. Reactoare nucleare capabile să funcționeze astfel încât să producă o reacție de fisiune în lanț autoîntreținută și controlată, cu excepția reactoarelor de energie zero, acestea din urmă fiind definite ca reactoare cu o rată maximă de producere a plutoniului care să nu depășească 100 grame pe an.

Un «reactor nuclear» include, în principal, elementele interne ale vasului de presiune sau elementele direct atașate acesteia, echipamentul care controlează nivelul de putere în miez și componentele care, în mod normal, conțin sau vin în contact direct ori controlează agentul primar de răcire a miezului reactorului.

Nu se preconizează excluderea reactoarelor care ar putea, într-o măsură rezonabilă, să fie modificate pentru a produce semnificativ mai mult de 100 grame de plutoniu pe an. Reactoarele proiectate pentru funcționare susținută la nivele de putere ridicate, fără a ține seama de capacitatea lor de producere a plutoniului, nu sunt considerate «reactoare de energie zero».

2. Vase de presiune ale reactorului: vase metalice, ca unități complete sau ca părți majore fabricate ale acestora, care sunt special proiectate sau prevăzute să conțină miezul unui reactor nuclear, astfel cum este definit la alineatul (1) de mai sus, și care sunt capabile de a rezista la presiunea de funcționare a substanței primare de răcire.

O placă superioară pentru vasul de presiune al reactorului este o parte majoră fabricată a vasului de presiune.

3. Elemente interne ale reactorului: (de exemplu, coloane și plăci de susținere pentru miez și alte elemente interne ale vasului, tuburi de orientare a barei de control, ecrane termice, deflectoare, grilaje pentru miez, plăci de difuzare etc.).

4. Mașini de încărcare și descărcare a combustibilului reactorului: echipament de manevrare special proiectat sau prevăzut pentru introducerea sau extragerea combustibilului din reactoarele nucleare, astfel cum sunt definite la alineatul (1), capabil de operațiuni de încărcare a combustibilului în timpul funcționării sau care folosește dispozitive tehnice de poziționare sau de aliniere pentru a permite, la oprirea reactorului, operațiuni de încărcare complexe, cum ar fi cele în care, de regulă, combustibilul nu este direct vizibil sau accesibil.

5. Bare de control al reactorului: bare special proiectate sau prevăzute pentru controlul vitezei de reacție într-un reactor nuclear, astfel cum este definit la alineatul (1).

Acest element include, pe lângă piesa de absorbție a neutronilor, structurile de susținere sau suspensie ale acestuia, în cazul în care sunt furnizate separat.

6. Tuburi de presiune ale reactorului: tuburi care sunt special proiectate sau prevăzute să conțină elemente de combustibil și substanța primară de răcire într-un reactor, astfel cum este definit la alineatul (1), la o presiune de funcționare ce depășește 50 de atmosfere.

7. Tuburi de zirconiu: metal și aliaj de zirconiu sub formă de tuburi sau ansambluri de tuburi și în cantități ce depășesc 500 kg pe an, special proiectate sau prevăzute pentru utilizarea într-un reactor, astfel cum este definit la alineatul (1), și în care raportul de greutate hafniu-zirconiu este mai mic de 1:500 părți în greutate.

8. Instalații de reprocesare a elementelor de combustibil iradiat și echipamentul special proiectat sau prevăzut pentru acestea.

O «instalație de reprocesare a elementelor de combustibil iradiat» include echipamentul și componentele care, în mod normal, intră în contact direct cu combustibilul iradiat și principalele fluxuri de material nuclear și de produse de fisiune și care le controlează direct. În tehnologia actuală numai două elemente ale echipamentului sunt considerate ca subordonându-se înțelesului expresiei «și echipament special proiectat sau prevăzut în acest sens». Cele două elemente sunt:

(a) utilaje de tăiat pentru elementele de combustibil iradiat: echipament telecomandat special proiectat sau prevăzut pentru utilizare într-o instalație de reprocesare, astfel cum este definită mai sus, destinat pentru a tăia, ciopli sau așchia ansamble, fascicule sau bare de combustibil nuclear iradiat și

(b) rezervoare sigure (de exemplu, rezervoare de mic diametru, inelare sau întinse) special proiectate sau prevăzute pentru utilizare într-o instalație de reprocesare, astfel cum este definită mai sus, destinate desfacerii combustibilului nuclear iradiat, care au capacitatea de a rezista la lichid fierbinte puternic coroziv și care pot fi încărcate și menținute prin comandă la distanță.

9. Instalații de producere a elementelor de combustibil

O «instalație de producere a elementelor de combustibil» include echipamentul:

(a) care, în mod obișnuit, intră în contact direct cu materialul nuclear sau care procesează ori controlează direct fluxul de producție a materialului nuclear sau

(b) cu care se etanșeizează materialul nuclear din interiorul tecii.

Întregul set de elemente destinate operațiunilor precedente, precum și elementele individuale destinate oricăreia dintre operațiunile precizate anterior și altor operațiuni de producere a combustibilului, cum ar fi verificarea integrității tecii sau a etanșării și procesarea finală a combustibilului etanșeizat.

10. Echipamente, altele decât instrumentele de analiză, special proiectate sau prevăzute pentru separarea izotopilor de uraniu:

«Echipamente, altele decât instrumentele de analiză, special proiectate sau prevăzute pentru separarea izotopilor de uraniu» include principalele elemente ale echipamentului special proiectat sau prevăzut pentru procesul de separare. Aceste elemente includ:

— barieră pentru răspândirea de gaze;

— carcasă pentru captarea răspândirii de gaze;

— ansambluri de centrifuge pentru gaze, rezistente la coroziune cu UF 6 ;

— mari compresoare axiale sau centrifuge rezistente la coroziune cu UF 6 ;

— etanșări speciale pentru astfel de compresoare.

11. Instalații de producere a apei grele:

«Instalația de producere a apei grele» include dispozitivul și echipamentul special proiectate pentru îmbogățirea deuteriului sau a compușilor săi, precum și orice parte importantă a acestor componente, indispensabile pentru funcționarea centralei.









ANEXA B

NIVELURI DE PROTECȚIE FIZICĂ

Nivelurile de protecție fizică ce trebuie asigurate de către autoritățile guvernamentale competente în ceea ce privește utilizarea, depozitarea și transportul materialelor din tabelul anexat includ, ca nivel minim, următoarele măsuri de securitate:

Categoria III

Utilizarea și depozitarea într-o zonă în care accesul este controlat.

Transportul cu precauții speciale, incluzând aranjamentele prealabile dintre expeditor, destinatar și transportator, precum și aranjamentul prealabil dintre state în cazul transportului internațional, precizându-se data, locul și procedurile pentru transferul responsabilității transportului.

Categoria II

Utilizarea și depozitarea într-o zonă protejată în care accesul este controlat, adică o zonă aflată sub supravegherea constantă a unor paznici sau a unor dispozitive electronice, și îngrădită, cu un număr limitat de puncte de intrare sub control adecvat, sau orice zonă cu un nivel echivalent de protecție fizică.

Transportul cu precauții speciale, inclusiv un acord prealabil între expeditor, destinatar și transportator, precum și un acord prealabil între state în cazul transportului internațional, precizându-se data, locul și procedurile pentru transferul responsabilității transportului.

Categoria I

Materialele din această categorie sunt protejate cu sisteme de înaltă siguranță împotriva utilizării neautorizate, după cum urmează:

Utilizarea și depozitarea într-o zonă bine protejată, adică o zonă protejată astfel cum este definită pentru categoria II de mai sus, în care, de asemenea, accesul este limitat la persoanele abilitate în mod corespunzător și aflată sub supravegherea unor paznici în strânsă comunicare cu unitățile de intervenție adecvate. Măsurile speciale luate în acest context trebuie să aibă ca obiectiv detectarea și prevenirea oricărui atac, acces neautorizat sau sustragere neautorizată a materialului.

Transportul cu precauții speciale, astfel cum sunt definite mai sus, pentru transportul materialelor din categoriile II și III și, pe lângă acestea, aflat sub supravegherea constantă a unei escorte și în condiții în care se asigură o strânsă comunicare cu unitățile de intervenție adecvate.

Clasificarea materialului nuclear







Material Formă Categorie I II III 1. Plutoniu () Neiradiat () 2 kg sau mai mult Mai puțin de 2 kg, dar mai mult de 500 g 500 g sau mai puțin () 2. Uraniu-235 Neiradiat () — uraniu îmbogățit cu până la 20 % U-235 sau mai mult 5 kg sau mai mult Mai puțin de 5 kg, dar mai mult de 1 kg 1 kg sau mai puțin — uraniu îmbogățit cu până la 10 % U-235, dar mai puțin de 20 % — 10 kg sau mai mult mai puțin de 10 kg () — uraniu îmbogățit peste cel natural, dar mai puțin de 10 % U-235 () — 10 kg sau mai mult 3. Uraniu-233 Neiradiat () 2 kg sau mai mult Mai puțin de 2 kg, dar mai mult de 500 g 500 g sau mai puțin 4. Combustibil iradiat Uraniu sărăcit sau natural, toriu sau combustibil puțin îmbogățit (mai puțin de 10 % conținut fisionabil) () () ( 1 ) După cum este identificat în Statutul AIEA. ( 2 ) Material neiradiat într-un reactor sau material iradiat într-un reactor, dar cu un nivel de radiații egal sau mai mic de 100 rad/oră la un metru neprotejat. ( 3 ) Orice cantitate nesemnificativă din punct de vedere radiologic nu va fi luată în considerare. ( 4 ) Uraniul natural, uraniul sărăcit și toriul, precum și cantitățile de uraniu îmbogățit până la 10 % care nu intră în categoria III sunt protejate în conformitate cu practica de gestionare prudentă. ( 5 ) Deși este recomandat acest nivel de protecție, se lasă la dispoziția statelor, în baza evaluării împrejurărilor specifice, să se atribuie un nivel diferit de protecție fizică. ( 6 ) Combustibilul care, în funcție de conținutul inițial de material fisionabil, este clasificat în categoria I sau II înainte de iradiere, poate fi inclus în categoria de nivel imediat inferioară în cazul în care nivelul de iradiere a combustibilului depășește 100 rad/oră pe un metru neprotejat.









ANEXA C

ACORD INTERIMAR PRIVIND ÎMBOGĂȚIREA, REPROCESAREA ȘI DEPOZITAREA ULTERIOARĂ A MATERIALULUI NUCLEAR ÎN INTERIORUL COMUNITĂȚII ȘI ÎN CANADA

▼M1

Scrisoare din partea Guvernului Canadei

Bruxelles, 18 decembrie 1981

Domnule,

1. Am onoarea să mă refer la schimbul de scrisori din 16 ianuarie 1978 dintre Guvernul Canadei și Comunitatea Europeană a Energiei Atomice (Euratom) (în continuare denumit «schimbul de scrisori») de modificare a Acordului de cooperare dintre Guvernul Canadei și Comunitatea Europeană a Energiei Atomice privind utilizările energiei atomice în scopuri pașnice din 6 octombrie 1959 (denumit în continuare «acordul») în special cu privire la garanții (urmat de un schimb de scrisori suplimentar). Mă refer, în special, la litera (e) din schimbul de scrisori care prevede că:

«Materialul menționat la litera (c) se îmbogățește peste 20 % sau se reprelucrează și plutoniul sau uraniul îmbogățit peste 20 % se depozitează numai în conformitate cu condițiile convenite în scris între părți (a se vedea anexa C: Înțelegerea provizorie privind îmbogățirea, reprelucrarea și depozitarea ulterioară a materialului nuclear din Comunitate și din Canada).»

Punctul 5 din anexa C prevede că părțile ar dori să înceapă negocierile cât mai repede posibil după data de 31 decembrie 1979 sau după încheierea studiului INFCE, oricare se desfășoară mai întâi, în vederea înlocuirii înțelegerii provizorii cu alte înțelegeri care să țină seama inter alia de orice rezultate ale studiilor INFCE cu privire la operațiunile în cauză.

Wilhelm Haferkamp,

Vicepreședinte al

Comisiei Comunităților Europene,

200 rue de la Loi,

B– 1049 Bruxelles

2. Aceste negocieri sunt acum încheiate și am onoarea să propun ca orientările expuse mai jos să reglementeze reprelucrarea, precum și depozitarea și utilizarea plutoniului:

(a) un angajament efectiv de neproliferare ar fi trebuit luat și menținut în continuare de către partea care preconizează reprelucrarea, precum și depozitarea și utilizarea plutoniului;

(b) tot materialul nuclear care face obiectul unui angajament de utilizare pașnică în instalații de reprelucrare, depozitare și utilizare a plutoniului ar trebui să se supună garanțiilor AIEA;

(c) tot materialul nuclear care face obiectul unui angajament de utilizare pașnică în instalații de reprelucrare și în activități de depozitare și utilizare ulterioară, inclusiv transportul aferent, ar trebui să se supună unor măsuri de protecție fizică adecvate;

(d) între părți ar trebui să aibă loc proceduri de notificare și de raportare a materialului reciproc avantajoase;

(e) o descriere a programului pentru energie nucleară în curs și planificat, incluzând în special, o descriere detaliată a politicii, a cadrului juridic și de reglementare relevante pentru reprelucrarea, precum și pentru depozitarea și utilizarea plutoniului, ar trebui furnizată de către partea care preconizează aceste activități;

(f) părțile ar trebui să convină asupra unor consultări periodice și la timp la care inter alia informațiile furnizate în temeiul orientării (e) ar trebui actualizate, iar schimbările semnificative din programul pentru energie nucleară vor avea parte de cea mai deplină atenție;

(g) reprelucrarea și depozitarea plutoniului ar trebui să aibă loc numai atunci când informațiile furnizate privind programul pentru energie nucleară al părții în cauză au fost primite, când angajamentele, înțelegerile și alte informații solicitate prin orientări sunt puse în aplicare sau au fost primite și când părțile au convenit că depozitarea plutoniului și reprelucrarea fac parte integrantă din programul pentru energie nucleară descris; atunci când se propune să se realizeze reprelucrarea sau depozitarea plutoniului când aceste condiții nu sunt îndeplinite, operațiunea ar trebui să aibă loc numai atunci când părțile au convenit acest lucru după consultări, care ar trebui să aibă loc fără întârziere pentru a se lua în considerare toate aceste propuneri;

(h) reprelucrarea și depozitarea plutoniului avut în vedere ar trebui să aibă loc numai atât timp cât angajamentul de neproliferare al părții în cauză nu se modifică și atât timp cât angajamentul la consultări periodice și la timp, menționate de orientarea (f), este onorat.

3. Notez că atât Canada, cât și Comunitatea au convenit că obiectivele orientărilor de mai sus au fost îndeplinite.

Notez în special că atât Canada, cât și Comunitatea și statele membre ale acesteia, în măsura competențelor respective, și-au asumat un angajament efectiv de neproliferare și au supus tot materialul relevant garanțiilor AIEA și măsurilor de protecție fizică adecvate, la literele (c) și (g) ale schimbului de scrisori completat de scrisorile din partea miniștrilor de externe ai statelor membre pentru ambasadorii Canadei privind protecția fizică. Notez că, de asemenea, Comunitatea a furnizat Canadei descrierea programelor pentru energie nucleară în curs și planificate ale Comunității și statelor membre ale acesteia și că procedurile de notificare și raportare a materialului au fost stabilite.

4. În sfârșit, notez că aceste înțelegeri țin seama inter alia de rezultatele studiilor INFCE în legătură cu operațiunile în cauză, așa cum se preconizează la punctul 5 din anexa C a schimbului de scrisori. Notez că părțile, în special, înștiințează de faptul că separarea, depozitarea, transportul și utilizarea plutoniului necesită măsuri speciale de reducere a riscului proliferării nucleare; sunt hotărâte să continue să susțină dezvoltarea garanțiilor internaționale și a altor măsuri de neproliferare relevante pentru reprelucrare și plutoniu, inclusiv un sistem internațional de depozitare a plutoniului eficient și general acceptat; recunosc rolul reprelucrării în legătură cu utilizarea la maximum a resurselor disponibile și cu gestionarea materialelor conținute în combustibilul folosit sau cu alte utilizări pașnice neexplozive, inclusiv cercetarea, în special în contextul programelor semnificative pentru energie nucleară; și doresc punerea în aplicare previzibilă și practică a literei (e) din schimbul de scrisori, ținându-se seama atât de hotărârea lor de a asigura promovarea obiectivului de neproliferare, cât și de necesitățile pe termen lung ale programelor pentru energie nucleară ale părților.

5. Am onoarea să informez Comisia că în temeiul celor de mai sus, în conformitate cu litera (e) din schimbul de scrisori, Guvernul Canadei convine că materialul care face obiectul acordului poate fi reprelucrat și plutoniul poate fi depozitat în cadrul programelor pentru energie nucleară în curs și planificate, descrise și actualizate periodic de către Comunitate și statele membre.

6. Am onoarea să informez Comisia că acordul dat de Guvernul Canadei la punctul 5 rămâne în vigoare atât timp cât sunt îndeplinite următoarele condiții:

(i) Comunitatea își menține angajamentul de neproliferare cu privire la orientarea (a) care este prevăzută la litera (c) din schimbul de scrisori și

(ii) Comunitatea continuă să se consulte cu Guvernul Canadei, astfel cum prevede acordul cu privire la actualizarea programelor pentru energie nucleară descrise și la informarea Guvernului Canadei despre orice schimbări semnificative.

7. Litera (e) din schimbul de scrisori prevede că materialul care face obiectul acordului se îmbogățește peste 20 % și că uraniul îmbogățit peste 20 % se depozitează numai în conformitate cu condițiile convenite în scris între părți. Am onoarea să propun ca părțile să convină a se consulta în termen de 40 de zile de la primirea unei cereri din partea oricăreia dintre părți pentru a se analiza propuneri cu privire la condițiile care urmează a fi convenite în scris, în conformitate cu care materialul care face obiectul acordului să poată fi îmbogățit peste 20 % sau uraniul îmbogățit peste 20 % să poată fi depozitat.

8. Am onoarea să confirm că documentele care conțin descrierile programelor pentru energie nucleară în curs sau planificate ale Comunității și statelor membre ale acesteia rămân confidențiale între părțile contractante.

9. În cazul în care cele de mai sus pot fi acceptate de către Comunitatea Europeană a Energiei Atomice, am onoarea să propun ca această scrisoare, care este autentică atât în limba engleză, cât și în limba franceză, împreună cu răspunsul Excelenței voastre în acest sens să constituie acordul cerut la litera (e) din schimbul de scrisori și să înlocuiască atât anexa C a acestuia, cât și schimbul de scrisori din 23 decembrie 1980. Prezentul acord produce efecte de la data răspunsului Excelenței voastre la această scrisoare.

Vă rog să primiți, domnule, asigurarea înaltei mele considerații.

Scrisoare din partea Comunității

Bruxelles, 18 decembrie 1981

Excelența Voastră,

Am onoarea să vă înștiințez de primirea scrisorii dumneavoastră din data de astăzi, care enunță următoarele:

«1. Am onoarea să mă refer la schimbul de scrisori din 16 ianuarie 1978 dintre Guvernul Canadei și Comunitatea Europeană a Energiei Atomice (Euratom) (în continuare denumit «schimbul de scrisori») de modificare a Acordului de cooperare dintre Guvernul Canadei și Comunitatea Europeană a Energiei Atomice privind utilizările energiei atomice în scopuri pașnice din 6 octombrie 1959 (denumit în continuare «acordul») în special cu privire la garanții (urmat de un schimb de scrisori suplimentar). Mă refer, în special, la litera (e) din schimbul de scrisori care prevede că:

«Materialul menționat la litera (c) se îmbogățește peste 20 % sau se reprelucrează și plutoniul sau uraniul îmbogățit peste 20 % se depozitează numai în conformitate cu condițiile convenite în scris între părți (a se vedea anexa C: Înțelegerea provizorie privind îmbogățirea, reprelucrarea și depozitarea ulterioară a materialului nuclear din Comunitate și din Canada).»

Punctul (5) din anexa C prevede că părțile ar dori să înceapă negocierile cât mai repede posibil după data de 31 decembrie 1979 sau după încheierea studiului INFCE, oricare se desfășoară mai întâi, în vederea înlocuirii înțelegerii provizorii cu alte înțelegeri care să țină seama inter alia de orice rezultate ale studiilor INFCE cu privire la operațiunile în cauză.

2. Aceste negocieri sunt acum încheiate și am onoarea să propun ca orientările prevăzute mai jos să reglementeze reprelucrarea, precum și depozitarea și utilizarea plutoniului:

(a) un angajament efectiv de neproliferare ar fi trebuit luat și menținut în continuare de către partea care preconizează reprelucrarea, precum și depozitarea și utilizarea plutoniului;

(b) tot materialul nuclear care face obiectul unui angajament de utilizare pașnică în instalații de reprelucrare, depozitare și utilizare a plutoniului ar trebui să se supună garanțiilor AIEA;

(c) tot materialul nuclear care face obiectul unui angajament de utilizare pașnică în instalații de reprelucrare și în activități de depozitare și utilizare ulterioară, inclusiv transportul aferent, ar trebui să se supună unor măsuri de protecție fizică adecvate;

(d) între părți ar trebui să aibă loc proceduri de notificare și de raportare a materialului reciproc avantajoase;

Domnul Richard Tait,

Ambasador Extraordinar și Plenipotențiar,

Șeful Delegației Canadei pe lângă Comunitățile Europene

(e) o descriere a programului pentru energie nucleară în curs și planificat, incluzând în special, o descriere detaliată a politicii, a cadrului juridic și de reglementare relevante pentru reprelucrarea, precum și pentru depozitarea și utilizarea plutoniului, ar trebui furnizată de către partea care preconizează aceste activități;

(f) părțile ar trebui să convină asupra unor consultații periodice și la timp la care inter alia informațiile furnizate în temeiul orientării (e) ar trebui actualizate, iar schimbările semnificative din programul pentru energie nucleară vor avea parte de cea mai deplină atenție;

(g) reprelucrarea și depozitarea plutoniului ar trebui să aibă loc numai atunci când informațiile furnizate privind programul pentru energie nucleară al părții în cauză au fost primite, când angajamentele, înțelegerile și alte informații solicitate prin orientări sunt puse în aplicare sau au fost primite și când părțile au convenit că depozitarea plutoniului și reprelucrarea fac parte integrantă din programul pentru energie nucleară descris; atunci când se propune să se realizeze reprelucrarea sau depozitarea plutoniului când aceste condiții nu sunt îndeplinite, operațiunea ar trebui să aibă loc numai atunci când părțile au convenit acest lucru după consultări, care ar trebui să aibă loc fără întârziere pentru a se lua în considerare toate aceste propuneri;

(h) reprelucrarea și depozitarea plutoniului avut în vedere ar trebui să aibă loc numai atât timp cât angajamentul de neproliferare al părții în cauză nu se modifică și atât timp cât angajamentul la consultări periodice și la timp, menționate de orientarea (f), este onorat.

3. Notez că atât Canada, cât și Comunitatea au convenit că obiectivele orientărilor de mai sus au fost îndeplinite.

Notez în special că atât Canada, cât și Comunitatea și statele membre ale acesteia, în măsura competențelor respective, și-au asumat un angajament efectiv de neproliferare și au supus tot materialul relevant garanțiilor AIEA și măsurilor de protecție fizică adecvate, la literele (c) și (g) ale schimbului de scrisori completat de scrisorile din partea miniștrilor de externe ai statelor membre pentru ambasadorii Canadei privind protecția fizică. Notez că, de asemenea, Comunitatea a furnizat Canadei descrierea programelor pentru energie nucleară în curs și planificate ale Comunității și statelor membre ale acesteia și că procedurile de notificare și raportare a materialului au fost stabilite.

4. În sfârșit, notez că aceste înțelegeri țin seama inter alia de rezultatele studiilor INFCE în legătură cu operațiunile în cauză, așa cum se preconizează la punctul (5) din anexa C a schimbului de scrisori. Notez că părțile, în special, înștiințează de faptul că separarea, depozitarea, transportul și utilizarea plutoniului necesită măsuri speciale de reducere a riscului proliferării nucleare; sunt hotărâte să continue să susțină dezvoltarea garanțiilor internaționale și a altor măsuri de neproliferare relevante pentru reprelucrare și plutoniu, inclusiv un sistem internațional de depozitare a plutoniului eficient și general acceptat; recunosc rolul reprelucrării în legătură cu utilizarea la maximum a resurselor disponibile și cu gestionarea materialelor conținute în combustibilul folosit sau cu alte utilizări pașnice neexplozive, inclusiv cercetarea, în special în contextul programelor semnificative pentru energie nucleară; și doresc punerea în aplicare previzibilă și practică a literei (e) din schimbul de scrisori, ținându-se seama atât de hotărârea lor de a asigura promovarea obiectivului de neproliferare, cât și de necesitățile pe termen lung ale programelor pentru energie nucleară ale părților.

5. Am onoarea să informez Comisia că în temeiul celor de mai sus, în conformitate cu litera (e) din schimbul de scrisori, Guvernul Canadei convine că materialul care face obiectul acordului poate fi reprelucrat și plutoniul poate fi depozitat în cadrul programelor pentru energie nucleară în curs și planificate, descrise și actualizate periodic de către Comunitate și statele membre.

6. Am onoarea să informez Comisia că acordul dat de Guvernul Canadei la punctul 5 rămâne în vigoare atât timp cât sunt îndeplinite următoarele condiții:

(i) Comunitatea își menține angajamentul de neproliferare cu privire la orientarea (a) care este prevăzută la litera (c) din schimbul de scrisori și

(ii) Comunitatea continuă să se consulte cu Guvernul Canadei, astfel cum prevede acordul cu privire la actualizarea programelor pentru energie nucleară descrise și la informarea Guvernului Canadei despre orice schimbări semnificative.

7. Litera (e) din schimbul de scrisori prevede că materialul care face obiectul acordului se îmbogățește peste 20 % și că uraniul îmbogățit peste 20 % se depozitează numai în conformitate cu condițiile convenite în scris între părți. Am onoarea să propun ca părțile să convină a se consulta în termen de 40 de zile de la primirea unei cereri din partea oricăreia dintre părți pentru a se analiza propuneri cu privire la condițiile care urmează a fi convenite în scris, în conformitate cu care materialul care face obiectul acordului să poată fi îmbogățit peste 20 % sau uraniul îmbogățit peste 20 % să poată fi depozitat.

8. Am onoarea să confirm că documentele care conțin descrierile programelor pentru energie nucleară în curs sau planificate ale Comunității și statelor membre ale acesteia rămân confidențiale între părțile contractante.

9. În cazul în care cele de mai sus sunt acceptabile pentru Comunitatea Europeană a Energiei Atomice, am onoarea să propun ca această scrisoare, care este autentică atât în limba engleză, cât și în limba franceză, împreună cu răspunsul Excelenței voastre în acest sens să constituie acordul cerut la litera (e) din schimbul de scrisori și să înlocuiască atât anexa C a acestuia, cât și schimbul de scrisori din 23 decembrie 1980. Prezentul acord produce efecte de la data răspunsului Excelenței voastre la această scrisoare.»

Am, de asemenea, onoarea de a informa pe Excelența Voastră că Comunitatea Europeană a Energiei Atomice ia notă de orientările enunțate de către guvernul canadian în scrisoarea Excelenței Voastre și acceptă că acestea ar trebui să reglementeze reprelucrarea materialului care face obiectul acordului și depozitarea plutoniului astfel obținut și este de acord ca scrisoarea Excelenței Voastre și acest răspuns să constituie acordul cerut la litera (e) din schimbul de scrisori și să înlocuiască atât anexa C a acestuia, cât și schimbul de scrisori din 23 decembrie 1980.

Vă rog să primiți, Excelența voastră, asigurarea înaltei mele considerații.

▼B

”









ANEXA I

DECLARAȚIE PRIVIND TRANSFERUL DE TEHNOLOGIE

„Statele membre și Comunitatea sunt dispuse să confirme Guvernului Canadei faptul că recunosc legitimitatea transferului de tehnologie sensibilă în sensul orientărilor de la Londra în condițiile stabilite de acestea. Acestea remarcă faptul că, de asemenea, Canada intenționează să condiționeze orice transfer de tehnologie CANDU (tehnologia tubului reactor cu presiune moderată pentru apa grea și tehnologia de fabricare a elementelor de combustibil și tehnologia D2O) și de alte tehnologii specifice ciclului de combustibil în orice stat membru.

Acestea consideră că le revine sau le va reveni statelor membre care doresc să importe această tehnologie rolul de a încheia acorduri cu Canada, inclusiv angajamentele solicitate de Guvernul Canadei în legătură cu aceste transferuri.

Cu toate acestea, statele respective trebuie să aibă dreptul de a transfera această tehnologie într-un alt stat membru, cu condiția ca cel de-al doilea stat membru destinatar să-și ia aceleași angajamente față de Guvernului Canadei ca și cele luate de primul stat membru.

În consecință, Comunitatea și statele membre confirmă faptul că nu există obstacole în ceea ce privește încheierea acestor acorduri între Canada și orice stat membru al Comunității care dorește aceste acorduri, cu condiția ca aceste acorduri să fie în totalitate compatibile cu Tratatul de instituire a Comunității Europene a Energiei Atomice.”









ANEXA II

NOTĂ TEHNICĂ

1. Principiul „pro rata”

Atunci când un material nuclear de origine canadiană este produs, procesat sau utilizat simultan cu un material de altă origine, materialele produse sau pierderile din timpul operațiunii vor fi atribuite materialelor care fac obiectul Acordului Canada/Euratom proporțional cu procentajul materialelor care fac obiectul acelui acord și care au fost, inițial, incluse în amestec. Cuvintele „produs, procesat sau utilizat” se referă la conversia, fabricarea, îmbogățirea, reprocesarea și iradierea.

2. Interpretarea cu privire la dubla etichetare

În multe cazuri, materialul originar dintr-una din părțile contractante ale Acordului de cooperare din 1959, încheiat între Guvernul Canadei și Comunitatea Europeană a Energiei Atomice (Euratom) cu privire la cooperarea în utilizarea energiei atomice în scopuri pașnice, astfel cum a fost modificat, este trimis unei țări terțe pentru reprocesare, inclusiv conversie, îmbogățire și fabricare, înainte de livrarea către partea contractantă destinatară. Orice material astfel procesat este obținut de către partea contractantă destinatară în conformitate cu Acordul din 1959 și face, astfel, obiectul dispozițiilor acordului respectiv, astfel cum a fost modificat.

Îngrijorările cauzate de acumularea dispozițiilor privind controlul materialului nuclear și de problemele administrative care rezultă sunt considerate legitime. Aceste dificultăți sunt examinate, în prezent, la nivel internațional, iar furnizorii și destinatarii ar trebui să continue căutarea unor soluții reciproc avantajoase, atât bilateral, cât și multilateral.









ANEXA III

NOTĂ PRIVIND PROTECȚIA FIZICĂ

Din partea Ministerului de Externe al statelor membre Euratom către Ambasadorii Canadieni.

Excelența Voastră,

Am onoarea să fac trimitere la Acordul de cooperare între Guvernul Canadei și Comunitatea Europeană a Energiei Atomice (Euratom) privind utilizarea în scopuri pașnice a energiei atomice din 6 octombrie 1959, astfel cum a fost modificat ultima dată, (denumit în continuare „acordul”).

Pe lângă obligațiile contractate față de Canada în temeiul acordului, am onoarea să vă informez că Guvernul din care fac parte confirmă faptul că elementele prezentate în acord, aflate pe teritoriul, sub jurisdicția sau sub controlul guvernului, fac obiectul măsurilor de protecție fizică enunțate de acord.

Vă rog să acceptați, Domnule Însărcinat cu afaceri, asigurarea înaltei mele considerații.

COMISIA COMUNITĂȚILOR EUROPENE

Bruxelles, 16 ianuarie 1978

Domnule Însărcinat cu afaceri,

Cu referire la acordul convenit de noi în data 16 ianuarie 1978, am onoarea de a declara că, la examinarea de către Consiliu a acordului, Consiliul a dat următoarea interpretare cu privire la domeniul de aplicare a acordului pentru perioada ulterioară perioadei interimare:

„Aprobând textul schimbului de scrisori dintre Canada și Euratom, Consiliul recunoaște că următoarele condiții în care:

— materialul care face obiectul Acordului Canada/Euratom se îmbogățește cu peste 20 % sau se reprocesează;

— uraniul este îmbogățit cu peste 20 % și plutoniul se depozitează,

au făcut obiectul unui acord pentru o perioadă interimară.

Pentru materialele furnizate după perioada interimară, se va încheia un acord cu privire la regimul la care vor fi supuse aceste operațiuni sensibile. Prin urmare, Consiliul constată că, pentru aceste materiale, părțile nu și-au luat nici un angajament nici în ceea ce privește furnizarea materialelor, nici cu privire la faptul că regimul care trebuie negociat și care ar reglementa operațiunile sensibile ar include vreo condiție și nici a fortiori în ceea ce privește natura acestor condiții.”

V-aș fi recunoscător dacă mi-ați confirma faptul că această interpretare este împărtășită de autoritățile canadiene.

Vă rog să acceptați, Domnule Însărcinat cu afaceri, asigurarea înaltei mele considerații.

Dl P. D. Lee

Însărcinat cu afaceri a.i.

Misiunea Canadei pe lângă

Comunitățile Europene

Rue de Loxum, 6 (etaj cinci)

1000 Bruxelles

MISIUNEA CANADEI PE LÂNGĂ COMUNITĂȚILE EUROPENE

Bruxelles, 16 ianuarie 1978

Domnule Comisar,

Am onoarea de a confirma primirea scrisorii dvs. din data de 16 ianuarie 1978, având următorul conținut:

„Domnule Însărcinat cu afaceri,

Cu referire la acordul convenit de noi în data 16 ianuarie 1978, am onoarea de a declara că, la examinarea de către Consiliu a acordului, Consiliul a dat următoarea interpretare cu privire la domeniul de aplicare a acordului pentru perioada ulterioară perioadei interimare:

«Aprobând textul schimbului de scrisori dintre Canada și Euratom, Consiliul recunoaște că următoarele condiții în care:

— materialul care face obiectul Acordului Canada/Euratom se îmbogățește cu peste 20 % sau se reprocesează;

— uraniul este îmbogățit cu peste 20 % și plutoniul se depozitează,

au făcut obiectul unui acord pentru o perioadă interimară.

Pentru materialele furnizate după perioada interimară, se va încheia un acord cu privire la regimul la care vor fi supuse aceste operațiuni sensibile. Prin urmare, Consiliul constată că, pentru aceste materiale, părțile nu și-au luat nici un angajament nici în ceea ce privește furnizarea materialelor, nici cu privire la faptul că regimul care trebuie negociat și care ar reglementa operațiunile sensibile ar include vreo condiție și nici a fortiori în ceea ce privește natura acestor condiții.»

V-aș fi recunoscător dacă mi-ați confirma faptul că această interpretare este împărtășită de autoritățile canadiene.

Vă rog să acceptați, Domnule Însărcinat cu afaceri, asigurarea înaltei mele considerații.”

Am onoarea să confirm că această interpretare este împărtășită de către autoritățile canadiene.

Vă rog să acceptați, Domnule Comisar, asigurarea înaltei mele considerații.

P. D. Lee

Însărcinatul cu afaceri a.i.

Dl Guido Brunner

Comisar

Comisia Comunităților Europene

Rue de la Loi 200

1049 Bruxelles